NJEMAČKI 6. RAZRED

9. TJEDAN ONLINE

15. SAT

Lijep pozdrav!

Marljivo ispravljam vaše zadaće, koje stižu u velikom broju. Sudeći po zadaćama mislim da vam gradivo nije teško. Samo i dalje redovito pišite zadaće.

Danas ćemo naučiti nekoliko prijedloga koji opisuju gdje se što nalazi u prostoru.

 Uzmite vaše udžbenike i na stranici 53 pogledajte zadatak 2. Tamo je nacrtana jedna kocka i do nje jedna kugla. Između ili pokraj ta dva tijela imate napisane prijedloge. Neki od tih prijedloga su nam već dobro poznati, npr.  **In** meiner Straße gibt es einen Park.

Prepišite u vaše bilježnice:

in – u

vor – ispred

hinter – iza

unter – ispod

über – iznad

auf – na (npr. na stolu)

an – na (npr. na zidu, na ploči)

zwischen – između

neben – pokraj

 Ovdje vam je link za jednu igricu, pomoću koje ćete uvježbati prijedloge:

[https://wordwall.net/hr/resource/944628/njema%c4%8dki-jezik/pr%c3%a4positionen-wo-wohin](https://wordwall.net/hr/resource/944628/njema%C4%8Dki-jezik/pr%C3%A4positionen-wo-wohin)

I još malo gramatike. Važno je znati da se imenice koje stoje iza nekog od gore navedenih prijedloga(koji odgovaraju na pitanje gdje?) nalaze u dativu. Da vidimo kako izgleda dativ.

Imenice muškog roda:

NOMINATIV: **der** Park

DATIV**: dem** Park

Imenice ženskog roda:

NOMINATIV: **die** Apotheke

DATIV**: der** Apotheke

Imenice srednjeg roda:

NOMINATIV: **das** Kino

DATIV: **dem** Kino

Imenice u množini:

NOMINATIV: **die** Restaurants

DATIV: **den** Restaurants

Pogledajte „šalabakter“ – Spickzettel na stranici 53 u udžbeniku. Tamo je napisan dativ većine imenica koje smo naučili u ovoj cjelini.

A sada zamislite jednu ulicu (ili trg) u kojoj se nalazi npr. škola, dječji vrtić, autobusna stanica, pošta……

Ulicu možemo opisati ovako:

Die Schule ist neben dem Kindergarten. Die Bushaltestelle ist vor der Post. Die Post befindet sich zwischen der Bibliothek und dem Cafe.

sich befindet = nalaizi se

Dakle zamislite ulicu ili trg i za zadaću napišite u nekoliko rečenica gdje se što nalazi, kao u gornjem primjeru. Zadaću mi pošaljite u teamse.

Bis bald! ☺